**LIETUVOS ORIENTAVIMOSI SPORTO FEDERACIJA**

PATVIRTINTA

LOSF Prezidiumo posėdyje

2017 m. vasario mėn. 20 d.

# VYKDANČIOJO DIREKTORIAUS

**PAREIGYBĖS APRAŠYMAS**

1. **BENDRIEJI REIKALAVIMAI**
2. Vykdančiuoju direktoriumi dirbti priimamas asmuo, galintis savarankiškai dirbti, dirbantis kompiuteriu. Jis turi žinoti įstatyminius ir normatyvinius teisės aktus, liečiančius asociacijų veiklą ir federacijos finansinę bei ekonominę veiklą.

# II. PAPILDOMA INFORMACIJA

2. Vykdantįjį direktorių skiria ir atleidžia įsakymu federacijos prezidiumas.

3. Nesant vykdančiojo direktoriaus (komandiruotė, atostogos, liga ir t.t.), jo pareigas atlieka nustatyta tvarka paskirtas asmuo.

# III. KVALIFIKACINIAI REIKALAVIMAI

4. Vykdantysis direktorius turi žinoti, mokėti ir išmanyti:

4.1. Įstatymus, Vyriausybės nutarimus, Civilinį Kodeksą, ir kitus dokumentus, reglamentuojančius Federacijos veiklą;

4.2. Federacijos darbo organizavimą ir valdymą;

4.3. Dokumentų įforminimo tvarką, raštvedybos pagrindus;

4.4. Darbo tvarkos reikalavimus;

4.5. Saugos ir sveikatos, priešgaisrinės saugos reikalavimus;

4.6. Socialinio draudimo dalykus;

4.7. Projektų, teikiamų veiklos finansavimui gauti, specifiką.

# IV. PAREIGOS

5. Organizuoja federacijos veiklą:

5.1. Rinktinių išvykas (registracija, starto mokesčiai, bilietai, viešbučiai, transportas);

5.2. Teikia ataskaitas KKSD;

5.3. Teikia nustatytus dokumentus registrų centrui, VMI, SODRA‘i;

5.4. Rengia ir teikia paraiškas (arba organizuoja jų parengimą) veiklos finansavimui gauti KKSD, taip pat kitoms organizacijoms, fondams;

5.5. Ieško papildomų finansavimo šaltinių (rėmėjai, projektai);

5.6. Skelbia LOSF organizuojamų varžybų konkursą, vėliau kontroliuoja varžybų vykdymo eigą;

5.7. Sudaro varžybų kalendorių;

5.8. Koordinuoja viešųjų ryšių sektorių;

5.9. Organizuoja LOSF varžybų aprūpinimą medaliais, diplomais, kita medžiaga;

5.10. Koordinuoja komitetų darbą;

5.11. Užtikrina komunikavimą su IOF ir kitų šalių federacijomis;

5.12. Skiria LOSF varžybų kontrolierius ir koordinuoja jų darbą;

5.13. Vykdo LOSF finansinę veiklą ir kas ketvirtį atsiskaito LOSF prezidiumui;

5.14. Rengia LOSF organizuojamų varžybų nuostatus;

5.15. Kuruoja varžybų taisyklių tobulinimą;

5.16. Koordinuoja reitingų skaičiavimą;

5.17. Informuoja LOSF narius apie KKSD vykdomus projektus ir jų teikimo tvarką.

# V. TEISĖS

22. Vykdantysis direktorius turi teisę:

22.1. Veikti federacijos vardu, atstovauti palaikant santykius su klubais, IOF, kitomis federacijomis, komercinėmis organizacijomis ir valdžios institucijomis, atsakingomis už komercinę veiklą.

22.2.Užklausti ir gauti informaciją iš LOSF narių bei prezidiumo narių.

22.3. Tikrinti subjektų, su kuriais sudarytos veiklos sutartys, veiklą.

22.4. Dalyvauti rengiant įsakymų, instrukcijų, nurodymų, sąmatų, sutarčių ir kitų dokumentų, susijusių su finansine bei ūkine įmonės veikla, projektus.

22.5. Teikti LOSF prezidiumui pasiūlymus įvairiais klausimais.

22.6. Savo kompetencijos ribose pasirašyti dokumentus; leisti savo pasirašytus įsakymus, reglamentuojančius federacijos veiklą.

# VI. ATSAKOMYBĖ

23. Vykdantysis direktorius atsako:

23.1. Jei netinkamai vykdė arba nevykdė pareigų, numatytų šioje instrukcijoje, kaip to reikalauja galiojantis Lietuvos Respublikos darbo kodeksas.

23.2. Vykdydamas savo veiklą pažeidė įstatymus, kaip to reikalauja galiojantys Lietuvos Respublikos administracinis, baudžiamasis ir civilinis kodeksai.

23.3. Padarė materialinę žalą, kaip to reikalauja galiojantys Lietuvos Respublikos darbo ir civilinis kodeksai.

.